Komission asetus (EY) N:o 595/2002, annettu 5 päivänä huhtikuuta 2002, tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista annetun asetuksen (EY) N:o 1520/2000 muuttamisesta ja oikaisemisesta



Virallinen lehti nro L 091 , 06/04/2002 s. 0005 - 0006



Komission asetus (EY) N:o 595/2002, annettu 5 päivänä huhtikuuta 2002, tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista annetun asetuksen (EY) N:o 1520/2000 muuttamisesta ja oikaisemisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2), ja erityisesti sen 8 artiklan 3 kohdan, sekä katsoo seuraavaa: (1) Tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 13 päivänä heinäkuuta 2000 annettua komission asetusta (EY) N:o 1520/2000(3), sellaisena kuin se on viimeksi muutettuna asetuksella (EY) N:o 1563/2001(4), olisi muutettava siten, että elintarvikeapuna toimitettavien tuotteiden vientiä koskevista yksityiskohtaisista säännöistä 26 päivänä marraskuuta 2001 annetussa komission asetuksessa (EY) N:o 2298/2001(5) vahvistetut yksityiskohtaiset säännöt ovat sovellettavissa elintarvikeapuna toimitettavien tavaroiden viennissä käytettäviin tukitodistushakemuksiin ja tukitodistuksiin. (2) Määräaika erityisen hakemuksen jättämiselle asetuksen (EY) N:o 1520/2000 7 artiklan 4 kohdan toisen alakohdan mukaisessa tapauksessa, jossa erityinen hakemus ei ole vienti-ilmoitus, aiheuttaa hankaluuksia joissakin jäsenvaltioissa. Nämä hankaluudet on aiheellista poistaa ja soveltaa löydettyä ratkaisua asiakirjoihin, joiden käsittely on vielä kesken tämän asetuksen voimaantulon ajankohtana. (3) Liitteessä B säädetään sokerille maksettavasta tuesta CN-koodien 2101 30 11 ja 2101 30 91 osalta. Näitä koodeja ei luetella sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(6) liitteessä V. Liite B on näin ollen oikaistava. (4) Asetusta (EY) N:o 1520/2000 olisi tämän vuoksi muutettava ja oikaistava. (5) Tässä asetuksessa säädetyt toimenpiteet ovat EY:n perustamissopimuksen liitteeseen I kuulumattomien jalostettujen maataloustuotteiden kaupan horisontaalisia kysymyksiä käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1520/2000 seuraavasti: 1) Korvataan 6 artiklan 1 kohdan toinen alakohta seuraavasti: "Edellistä alakohtaa ei sovelleta asetuksen (EY) N:o 800/1999 4 artiklan 1 kohdan kolmannessa alakohdassa, 36, 40, 44 ja 45 artiklassa sekä 46 artiklan 1 kohdassa tarkoitettuihin toimituksiin eikä 14 artiklassa tarkoitettuun vientiin." 2) Korvataan 7 artiklan 4 kohdan toinen alakohta seuraavasti: "Ensisijainen vaatimus katsotaan täytetyksi, jos viejä on toimittanut erityisen hakemuksen tai erityiset hakemukset tuotteista, jotka on viety tukitodistuksen voimassaoloaikana liitteessä F olevassa VI osassa vahvistettujen edellytysten mukaisesti. Jos erityinen hakemus ei ole vienti-ilmoitus, se on jätettävä kolmen kuukauden kuluessa tukitodistuksen voimassaolon päättymispäivästä ja siinä on oltava erityiseen hakemukseen merkitty numero, jollei ylivoimaisesta esteestä muuta johdu." 3) Korvataan 10 artikla seuraavasti: " 10 artikla Asetusta (EY) N:o 2298/2001 sovelletaan tukitodistushakemuksiin ja tukitodistuksiin, jotka annetaan sopimuksen 10 artiklan 4 kohdan mukaisen kansainvälisen elintarvikeaputoimen yhteydessä vietäville tuotteille." 4) Muutetaan liite F seuraavasti: Poistetaan I osan 2 kohdan viimeinen virke. 2 artikla Oikaistaan asetuksen (EY) N:o 1520/2000 liite B seuraavasti: 1) Poistetaan CN-koodia 2101 30 11 koskeva merkintä. 2) Poistetaan CN-koodia 2101 30 91 koskeva merkintä. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Edellä 1 artiklan 2 kohdassa säädettyä muutosta sovelletaan asiakirjoihin, joiden käsittely on vielä kesken tämän asetuksen voimaantulon ajankohtana. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä huhtikuuta 2002. Komission puolesta Erkki Liikanen Komission jäsen (1) EYVL L 318, 20.12.1993, s. 18. (2) EYVL L 298, 25.11.2000, s. 5. (3) EYVL L 177, 15.7.2000, s. 1. (4) EYVL L 208, 1.8.2001, s. 8. (5) EYVL L 308, 27.11.2001, s. 16. (6) EYVL L 178, 30.6.2001, s. 1.